《子时歌》
宋代·程珌

顺数方来兮，遡而上之洪荒。
今不必短兮，古不必长。
地有时而玄兮，天有时而黄。
知靡草之先秋兮，又当知乔松之傲霜。
知沧溟之连山兮，又当知大华之有长江。
朝云西暮云东兮，岂期悉避乎阳光。
蒙汜浴虞渊兮，又孰知其扶桑。
吾乌乎而折衷兮，但当付万化于茫茫。

作者简介：程珌（1164～1242），宋代人，字怀古，号洺水遗民，休宁（今属安徽）人。绍熙四年进士。授昌化主簿，调建康府教授，改知富阳县，迁主管官告院。历宗正寺主簿、枢密院编修官，权右司郎官、秘书监丞，江东转运判官。